
8415 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 902 

6 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τρόπος λειτουργίας Λαϊκού Λαχείου από 1.1.95 _ 1 

Διενέργεια κατασταλτικού ελέγχου στις έδρες των 16 

Περιφερειακών Υποκαταστημάτων του Ι.Κ.Α. 2 

Συμπληρωματική αύξηση των συντάξεων του ΤΑΕ .. 3 
Συγκρότηση Διοικητικής Επιτροπής Ναυτικών Επιτά¬ 
ξεων και Ναυλώσεων . 4 

Ίδρυμα Εξοχές Ελληνικής Αστυνομίας . 5 

Τροποποίηση αποφάσεως περί καθορισμού πάγιας μη¬ 
νιαίας επιχορήγησης, καθαρισμού περιφερειακών 
μονάδων της Υπηρεσίας Πολιτικής Αεροπορίας .. 6 
Ψήφιση Ο.Ε.Υ. Κοινότητας Γιαννιτσοχωρίου Ν. 
Ηλείας . 7 

Αριθ. 11322937/935/Α0013 ( 1 ) 

Τρόπος λειτουργίας Λαϊκού Λαχείου από 1.1.95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τον Α.Ν. 339/1936 «περί Κρατικών Λαχείων». 

2. Τις διατάξεις του Α.Ν. 2038/1939 «περί τροποποιή- 
σεως διατάξεων των Κρατικών Λαχείων». 

3. Την αριθμ. Μ.6155/1941 απόφασή μας «περί μετο- 
νομασίας του λαχείου του Στόλου σε Λαϊκό Λαχείο». 

4. Τις διατάξεις του άρθρ. 93 Π.Δ. 284/88 «Οργανισμός 
του Υπουργείου Οικονομικών». 

5. Την απόφασή μας Λ 2617/40/19.9.88 «Κανονισμός 
Ιδρυσης και Λειτουργίας Πρακτορείων Κρατικών Λα¬ 
χείων». 

6. Τις προτάσεις της Ομάδας Εργασίας για τη βελτίωση 
του Λαϊκού Λαχείου, που συγκροτήθηκε με την αριθμ. 
1091566/733/0006Α/29.8.94 απόφασή μας. 

7. Τη σύμφωνη γνώμη της Επιτροπής Διοίκησης Κρατι¬ 
κών Λαχείων που διατυπώθηκε στις συνεδριάσεις της 
31.10.1994 και 14.11.1994. 

8. Την κοινή απόφαση Πρωθυπουργού και Υπουργού 
Οικονομικών αριθ. 1026431/268/0006Α/2.3.94 (ΦΕΚ 
154Β/7.3.94) Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών. 

9. Το γεγονός ότι δεν δημιουργείται δαπάνη για τον κρα¬ 
τικό προϋπολογισμό, αποφασίζουμε: 


Καθορίζουμε τον τρόπο λειτουργίας του Λαϊκού Λα¬ 
χείου από 1.1.1995, ως ακολούθως: 

1. Οι κληρώσεις του Λαϊκού Λαχείου θα διενεργούνται 
κάθε εβδομάδα ημέρα Τρίτη. Η ώρα, καθώς και κάθε άλλη 
αλλαγή ημέρας κλήρωσης, θα καθορίζεται από την Επι¬ 
τροπή Διοίκησης Κρατικών Λαχείων. 

2. Για κάθε κλήρωση του Λαϊκού Λαχείου θα εκτυπώνο¬ 
νται μετά από έγγραφη εντολή της Δ/νσης Κρατικών Λα¬ 
χείων μία ή και περισσότερες σειρές από ογδόντα χιλιάδες 
(80.000) ακέραια γραμμάτια η κάθε μία, τα οποία θα υπο¬ 
διαιρούνται σε 4/4 και θα κυκλοφορούν τόσες, όσες κρί- 
νονται αναγκαίες, ανάλογα με τα δεδομένα και τις προ¬ 
βλέψεις της ζήτησης. 

3. Χαρακτηριστικά Γραμματίων 

Σε κάθε τέταρτο γραμματίου θα εκτυπώνονται στην 
εμπρόσθια όψη ο τίτλος του λαχείου, ο αριθμός του, η 
κλήρωση στην οποία ανήκει, η σειρά στην οποία ανήκει, οι 
ημερομηνίες έκδοσης, κλήρωσης, παραγραφής και δικαι¬ 
ώματος είσπραξης των κερδών, καθώς επίσης και η υπο¬ 
γραφή του Υπουργού Οικονομικών και του Προϊσταμένου 
της Δ/νσης Κρατικών Λαχείων. 

Στην οπίσθια όψη του λαχείου θα εκτυπώνονται κείμενα 
σχετικά με το λαχείο. 

Στο στέλεχος των γραμματίων των λαχείων, το οποίο 
συνεκτυπώνεται με τα γραμμάτια, θα τυπώνονται τα απα¬ 
ραίτητα διακριτικά στοιχεία των γραμματίων. 

4. Πώληση του λαχείου 

Η πώληση του λαχείου θα ενεργείται από τη Δ/νση Κρα¬ 
τικών Λαχείων σε ποσότητες τουλάχιστον 25 ακέραιων 
γραμματίων ή πολλαπλάσιες του αριθμού αυτού: 
α) Με μετρητά σε όλους. 

β) Με πίστωση, στους πράκτορες Κρατικών Λαχείων και 
λαχειοπώλες, οι οποίοι θα παρέχουν τις εγγυήσεις, που 
προβλέπονται από τις εκάστοτε ισχύουσες ειδικές διατά¬ 
ξεις. 

5. Τιμή Γραμματίων 

Η τιμή κάθε ακέραιου γραμματίου (4/4) ορίζεται σε χί¬ 
λιες εξακόσιες (1.600) δρχ. και του τέταρτου (1/4) σε τε¬ 
τρακόσιες (400) δρχ. 

Πώληση γραμματίων σε τιμή μεγαλύτερη ή μικρότερη 
απαγορεύεται. 

6. Προμήθεια 

Στους πωλητές του λαχείου παρέχεται προμήθεια που 
ανέρχεται σε ποσοστό 12% στην ονομαστική αξία των 
γραμματίων. 

7. ΙΚΑ λαχειοπωλών 

Γ ια την ασφάλιση των ασφαλισμένων πλανοδίων λαχείο- 

πωλων, παρακρατείται και αποδίδεται στο ΙΚΑ ποσοστό 
ίσο με το 1 % επί της ονομαστικής αξίας των γραμματίων 
που πωλούνται. 

8. Διανεμητικά κέρδη: 

Τα ποσά που θα διατίθενται για λαχνούς, δεν μπορεί να 
είναι λιγότερα από το ποσοστό 62,5% των ακαθαρίστων 
εισπράξεων του λαχείου. 

9. Λαχνοί - Κέρδη 

α) Πίνακας κερδών 9.008 γραμμάτια κάθε σειράς, κερ¬ 
δίζουν τα παρακάτω ποσά: 


Αύξων αριθμός Λαχνοί) Ποσότητα Λαχνών 

Δραχμές 

Σύνολο Δραχμών 

1ος 

1 

10.000.000 

10.000.000 

2ος 

1 

2.000.000 

2.000.000 

3ος 

1 

1.000.000 

1.000.000 

4ος-18ος 

15 

200.000 

3.000.000 

19ος-40ος 

22 

100.000 

2.200.000 

41ος-70ος 

30 

80.000 

2.400.000 

71ος-120ος 

50 

60.000 

3.000.000 

121ος-1118ος 

998 

6.400 

6.387.200 

1119ος-9008ος 

7890 

3.200 

25.248.000 


9008 


55.235.200 


Το παραπάνω πρόγραμμα του πίνακα κερδών, απορ¬ 
ροφά το 69,044% των συνολικά διανεμόμενων κερδών σε 
κάθε σειρά ή το 43,15% των ακαθαρίστων εισπράξεων 
κάθε σειράς, 
β) Τρίδυμος λαχνός. 

Αποτελείται από τρεις λαχνούς τριών διαδοχικών σειρών 
και προσδιορίζεται μετά από κλήρωση ενός αριθμού και 
μιας των σειρών που κυκλοφορούν. 

Ο τρίδυμος λαχνός απορροφά το 19,35% των ακαθαρί¬ 
στων εισπράξεων κάθε κλήρωσης Λαϊκού Λαχείου προ- 
σαυξημένο με τα κέρδη των τριών πρώτων λαχνών του πί¬ 
νακα κερδών, των σειρών που το αποτελούν, 
γ) μεγάλος λαχνός κλήρωσης. 

Ο λαχνός αυτός κληρώνεται μεταξύ των τεμαχίων (τε¬ 
τάρτων) του πρώτου λαχνού του τριδύμου και κερδίζει 
σταθερά το ποσό των 100.000.000 δρχ. που αυξάνεται 
μόνο, εξομοιούμενος με τα άλλα τρία τεμάχια του πρώτου 
λαχνού του τριδύμου, στην περίπτωση που τα αναλογού- 
ντα κέρδη σε κάθε ένα των υπολοίπων τριών τεμαχίων 
υπερβούν το όριο των 100.000.000 δρχ. 

Ο μεγάλος λαχνός κλήρωσης απορροφά ποσό 
100.000.000, από το ποσό που διατίθεται για τον τρίδυμο 
λαχνό, εκτός από την περίπτωση της προηγούμενης πα¬ 
ραγράφου. 

10. Τρόπος κλήρωσης 

Οι κληρώσεις διενεργούνται δημόσια, ενώπιον της 
ΕΔΚΛ κατά τον ακόλουθο τρόπο: 

Σε μία ηλεκτροκίνητη κληρωτίδα με 5 καλάθια, που πε¬ 
ριστρέφονται σε ομοκεντρικό άξονα ρίχνονται ισάριθμες 
σειρές σφαιριδίων στο εσωτερικό των οποίων βρίσκεται 
εγγεγραμμένος ένας μονοψήφιος αριθμός, ο οποίος δεν 
είναι ορατός από έξω. 

Στο πρώτο από αριστερά καλάθι — όπως φαίνεται από 
τις θέσεις του κοινού — ρίχνονται 8 σφαιρίδια με τους αριθ¬ 
μούς 0,1,2, 3,4, 5,6 και 7, στα άλλα τέσσερα καλάθια ρί¬ 
χνονται από δέκα σφαιρίδια με τους αριθμούς 0,1,2 3 4 
5, 6, 7, 8 και 9. 

Σε μία ηλεκτροκίνητη περιστροφική κληρωτίδα με ένα 
καλάθι ρίχνονται τόσα σφαιρίδια, όσες και οι σειρές που 
κυκλοφορούν πολλαπλασιαζόμενες επί τέσσερα, όσα 
ακριβώς τα στοιχεία των γραμματίων κάθε τετράδας. 

Στο εσωτερικό των σφαιριδίων είναι εγγεγραμμένοι οι 


αριθμοί των σειρών που κυκλοφορούν και τα διακριτικά 
στοιχεία των γραμματίων Α, Β, Γ, Δ για κάθε σειρά, δηλ. η 
πρώτη σειρά αναγράφεται με τα στοιχεία 1 Α, 1 Β, 1 Γ, 1Δ η 
δεύτερη σειρά με τα στοιχεία 2Α, 2Β, 2Γ, 2Δ κ.ο.κ. 

Στη συνέχεια η πρώτη κληρωτίδα τίθεται σε περιστρο¬ 
φική κίνηση, μόλις δε ακινητοποιηθεί, τα σφαιρίδια που 
έχουν απομονωθεί κατάλληλα στο θαλαμίσκο που βρίσκε¬ 
ται στο κάτω μέρος των καλαθιών, ανοίγονται και αποκα¬ 
λύπτουν τους αριθμούς που είναι εγγεγραμμένοι στο εσω¬ 
τερικό τους και οι οποίοι όταν διαβάζονται από τα αρι¬ 
στερά προς τα δεξιά προσδιορίζουν τον πρώτο λαχνό του 
πίνακα κερδών της παραγράφου 9, που αποτελεί ταυτό¬ 
χρονα και τον πρώτο αριθμό του τριδύμου λαχνού. 

οι επόμενοι 119 λαχνοί της προαναφερθείσας παρα¬ 
γράφου βρίσκονται στα ειδικά βιβλία κατανομής λαχνών 
του Λαϊκού Λαχείου της υπ’ αριθμ. Κ 11962/577/ 
17.9.1977 απόφασής μας και κάτω από τον αριθμό που 
κληρώθηκε, κατά την αντίστοιχη προς τους λαχνούς σειρά 
εγγραφής. 

Τους επόμενους 998 λαχνούς του πίνακα κερδών, κερ¬ 
δίζουν όλοι οι αριθμοί που αρχίζουν από τη χιλιάδα που 
κληρώθηκε ο παραπάνω λαχνός. 

Εάν κληρωθεί ο αριθμός 00000 τότε κερδίζει ο αριθμός 
80.000. 

Τους τελευταίους 7.890 λαχνούς του ίδιου πίνακα, κερ¬ 
δίζουν οι αριθμοί που το τελευταίο ψηφίο τους είναι όμοιο 
με το τελευταίο ψηφίο του αριθμού που κληρώθηκε. 

Ακολούθως τίθεται σε περιστροφική κίνηση και η δεύ¬ 
τερη κληρωτίδα, μόλις δε ακινητοποιηθεί, το σφαιρίδιο 
που έχει απομονωθεί κατάλληλα, στο θαλαμίσκο που βρί¬ 
σκεται στο κάτω μέρος του καλαθιού, ανοίγεται και απο¬ 
καλύπτει τη σειρά στην οποία ανήκει ο πρώτος λαχνός του 
τριδύμου και το στοιχείο του γραμματίου (τέταρτο) του 
πρώτου λαχνού του τριδύμου που κερδίζει το μεγάλο λα¬ 
χνό των 100.000.000 δρχ. 

Οι δεύτερος και τρίτος αριθμοί του τρίδυμου λαχνού, 
σχηματίζονται αυτόματα χωρίς να κληρωθούν, με την προ¬ 
σθήκη του αριθμού + 1 και — 1 στον αριθμό της σειράς που 
κληρώθηκε. 

Εάν κληρωθεί η τελευταία σειρά που κυκλοφορεί, στον 
πρώτο λαχνό του τριδύμου, ως δεύτερος λαχνός του τρι¬ 
δύμου προσδιορίζεται η πρώτη σειρά που κυκλοφορεί. 
Εάν κληρωθεί η πρώτη σειρά που κυκλοφορεί στον πρώτο 
λαχνό του τριδύμου, ως τρίτος λαχνός του τριδύμου προσ¬ 
διορίζεται η τελευταία σειρά που κυκλοφορεί. 

Επιτρέπεται η χρησιμοποίηση δύο κληρωτίδων κατά τη 
διεξαγωγή της παραπάνω κλήρωσης. 

Με την πρώτη κληρωτίδα θα κληρώνεται η σειρά που 
ανήκει ο πρώτος λαχνός του τριδύμου και με τη δεύτερη 
το γραμμάτιο του πρώτου λαχνού του τριδύμου, που κερ¬ 
δίζει το μεγάλο λαχνό της κλήρωσης. 

Για τη διενέργεια των κληρώσεων αυτών τοποθετούνται 
στη μεν πρώτη κληρωτίδα τόσα σφαιρίδια όσες είναι οι 
σειρές που κυκλοφορούν, στη δε δεύτερη τέσσερα σφαι¬ 
ρίδια με στοιχεία Α, Β, Γ, Δ που αντιστοιχούν στα τεμάχια 
που αποτελούν μία τετράδα. 

Τα αποτελέσματα της κλήρωσης καταχωρούνται από το 
Γραμματέα της ΕΔΚΛ σε πρωτόκολλο, το οποίο υπογρά¬ 
φεται από τα παρόντα μέλη της ΕΔΚΛ και αποτελεί το επί¬ 
σημο αποδεικτικό της κλήρωσης, μαζί δε με το βιβλίο κα¬ 
τανομής λαχνών χρησιμοποιείται από τη Δ/νση Κρατικών 
Λαχείων για την έκδοση του πίνακα κερδών. 

11. Κατανομή κερδών τριδύμου λαχνού 
Τα κέρδη του τριδύμου λαχνού του εδαφ. β' της παρ. 9 
ανέρχονται σε ποσοστό 19,35% επί των ακαθαρίστων ει- 

σπράξεων κάθε κλήρωσης, προσαυξημένα κατά 
30.000.000 δρχ., όσα δηλ. τα κέρδη των τριών σειρών του 
πρώτου λαχνού του πίνακα κερδών που ανήκει ο τρίδυμος 
λαχνός και κατανέμονται ως εξής: 

Ο μεγάλος λαχνμός της κλήρωσης απορροφά σταθερά 
από το παραπάνω ποσό 100.000.000 δρχ. 

Το ποσό που απομένει επιμερίζεται ισόποσα στα υπό¬ 
λοιπα 11 γραμμάτια του τρίδυμου λαχνού στρογγυλοποιη- 
μένο προς τα κάτω σε ατόφια εκατοντάδα χιλιάδας ανά 
γραμμάτιο. 

Το τυχόν ποσό που απομένει μετά την παραπάνω κατα¬ 
νομή και στρογγυλοποίηση μεταφέρεται σε πίστωση του 
λογαριασμού «αποτελέσματα εξ απωλήτων λαχείων». 

12. Μεταφορά ποσού αδιαθέτων κερδών τριδύμου λα¬ 
χνού 

Εφόσον ένας, δύο ή όλοι οι λαχνοί του τριδύμου λαχνού 
κληρωθούν σε αριθμούς αδιαθέτων γραμματίων της κλή¬ 
ρωσης, το ποσό των κερδών αυτών μειωμένο κατά 10%, 
προσαυξάνει το ποσόν του τριδύμου λαχνού της επομένης 
κλήρωσης κατανεμόμενο κατά ποσοστό 4/5 στον πρώτο 
λαχνό του τριδύμου και κατά ποσοστό 1 /5 εξ ημισείας στο 
δεύτερο και τρίτο λαχνό του τριδύμου. 

Η κατανομή του μεταφερόμενου ποσού στον πρώτο λα¬ 
χνό του τριδύμου γίνεται μόνο στα υπόλοιπα τρία τεμάχια 
(τέταρτα) και όχι στο τεμάχιο του μεγάλου λαχνού της κλή¬ 
ρωσης, εκτός αν συντρέχουν οι προϋποθέσεις του εδαφ. γ 
της παραγρ. 9 της παρούσας. 

Το παρακρατούμενο ποσοστό 10% στο ποσό που μετα- 
φέρεται θα πηγαίνει σε πίστωση του λογαριασμού «αποτε¬ 
λέσματα εξ απωλήτων λαχείων». 

13. Ειδικές κληρώσεις Λαϊκού Λαχείου 

Επιτρέπεται η διενέργεια ειδικών κληρώσεων στο Λαϊκό 

Λαχείο, κατόπιν σχετικής απόφασης της ΕΔΚΛ. 

Οι ειδικές κληρώσεις δεν θα είναι επιπλέον κληρώσεις, 
αλλά θα αφορούν ορισμένες κληρώσεις του προγράμμα¬ 
τος κληρώσεων ενός έτους. 

Ιδιαίτερο χαρακτηριστικό των ειδικών κληρώσεων εκτός 
από την αλλαγή των παραστάσεων, θα είναι τα μεγάλα 
"κέρδη του τριδύμου λαχνού και του μεγάλου λαχνού της 
κλήρωσης. 

Η κυκλοφορία των ειδικών κληρώσεων του Λαϊκού Λα¬ 
χείου θα γίνεται το λιγότερο ένα μήνα από την οριζόμενη 
προθεσμία της διάταξης της περιπτ. β" της παραγρ. 1 του 
άρθρου 17 της Λ 2617/1988 απόφασής μας. 

Η επιπλέον χρηματοδότηση αυτών των κληρώσεων θα 
πραγματοποιείται από τις εξής πηγές: 

α) Από τις παραγραφές κερδών του προηγούμενου ημε¬ 
ρολογιακού έτους του Λαϊκού Λαχείου και σε ποσοστό όχι 
μεγαλύτερο του 25% του συνόλου των παραγραφών και 

β) από το τυχόν πιστωτικό υπόλοιπο του λογ/σμού «απο¬ 
τελέσματα εξ απωλήτων λαχείων» του προηγούμενου 
ημερολογιακού τριμήνου, κατά τρόπο που θα διασφαλίζε¬ 
ται η χορήγηση του ελάχιστου ποσοστού κερδών 62,5% 
της παραγράφου 8 της παρούσας, στους τυχερούς παί¬ 
κτες του Λαϊκού Λαχείου. 

Εφόσον ο λογ/σμός «αποτελέσματα εξ απωλήτων λα¬ 
χείων» παρουσιάζει πιστωτικό υπόλοιπο κατά την εκκαθά¬ 
ριση του τελευταίου τριμήνου (Οκτώβριος - Νοέμβριος - 
Δεκέμβριος) το υπόλοιπο αυτό θα μεταφέρεται για χρημα¬ 
τοδότηση των ειδικών κληρώσεων του επομένου ημερο¬ 
λογιακού έτους. 

Στην περίπτωση που λαχνοί του τριδύμου λαχνού ειδι¬ 
κής κλήρωσης κληρωθούν σε αδιάθετα γραμμάτια της 
κλήρωσης, θα ισχύει ότι ακριβώς ισχύει για τις κανονικές 
κληρώσεις του Λαϊκού Λαχείου, δηλαδή μεταφορά των 


αδιάθετων κερδών, όχι όμως μόνο στην επόμενη κανονική 
κλήρωση, αλλά στις δύο επόμενες κληρώσεις του Λαϊκού 
Λαχείου, με ισόποση κατανομή των κερδών αυτών. 

14. Πληρωμή κερδών: 

Τα κέρδη καταβάλλονται από την επόμενη ημέρα της 
κλήρωσης στον κομιστή του γραμματίου, μετά την παρα¬ 
κράτηση του αναλογούντος φόρου (εφόσον φορολογεί¬ 
ται) από τη Δ/νση Κρατικών Λαχείων, βάσει του πίνακα 
κερδών και μετά από εξακρίβωση της γνησιότητάς του. 

Ειδικά μόνο, κέρδη λαχνών άνω των 20.000.000 πλη¬ 
ρώνονται αποκλειστικά από τη Δ/νση Κρατικών Λαχείων 
κατά τη διεξαγωγή της επόμενης κλήρωσης ή κατά τη διε¬ 
ξαγωγή οποιοσδήποτε από τις επόμενες κληρώσεις και 
μέχρι παραγραφής του σχετικού δικαιώματος. 

Η Δ/νση Κρατικών Λαχείων μπορεί να αρνηθεί ή να ανα¬ 
βάλλει την πληρωμή κέρδους εφόσον υπάρχουν αμφιβο¬ 
λίες για τη γνησιότητα του γραμματίου ή για το νόμιμο της 
κατοχής του. 

Σε περίπτωση πολλαπλού κέρδους, καταβάλλεται το 
μεγαλύτερο. 

15. Παραγραφή κερδών 

Το δικαίωμα για την είσπραξη κέρδους παραγράφεται 
μετά από πάροδο τεσσάρων μηνών από την ημερομηνία 
διεξαγωγής της κλήρωσης του λαχείου. 

Τα κέρδη που δεν καταβάλλονται περιέρχονται στο Δη¬ 
μόσιο σε ποσοστό 75% και το υπόλοιπο ποσοστό 25% δια¬ 
τίθεται για τη χρηματοδότηση μεγάλων λαχνών στις ειδι¬ 
κές κληρώσεις του Λαϊκού Λαχείου. 

16. Αναβολή - Ματαίωση κλήρωσης 

Με απόφαση της ΕΔΚΛ και για λόγους ανωτέρας βίας, 
είναι δυνατή η αναβολή ή και η ματαίωση της κλήρωσης. 

Σε περίπτωση ματαίωσης μιας κλήρωσης τα διατεθέντα 
γραμμάτια της κλήρωσης αντικαθίστανται με ίσης αξίας 
γραμμάτια μεταγενεστέρων κληρώσεων και για χρονικό 
διάστημα τεσσάρων (4) μηνών από την ημερομηνία διεξα¬ 
γωγής της κλήρωσης που ματαιώθηκε. 

17. Διαφήμιση - Προβολή του Λαϊκού Λαχείου 

Ποσοστό 2,5% επί των ακαθαρίστων εισπράξεων κάθε 

κλήρωσης διατίθεται αποκλειστικά για τη διαφήμιση, προ¬ 
ώθηση και προβολή του Λαϊκού Λαχείου. 

18. Παραστάσεις γραμματίων Λαϊκού Λαχείου: 

Αλλαγή παραστάσεων (μακετών) στην εμπρόσθια όψη 

του Λαϊκού Λαχείου, θα γίνεται τουλάχιστον κάθε οκτώ 
διαδοχικές κληρώσεις. 

Οι ειδικές κληρώσεις θα έχουν ιδιαίτερες παραστάσεις 
σχετικές με την αιτία κυκλοφορίας τους, και θα αναγρά¬ 
φουν τις λέξεις ΕΙΔΙΚΗ ΚΛΗΡΩΣΗ. 

19. Γενικές Διατάξεις 

Η αποστολή γραμματίων σε αγοραστές της επαρχίας γί¬ 
νεται ταχυδρομικά μέσω ΕΛΤΑ ή με εξουσιοδοτημένες, 
ιδιωτικές ταχυδρομικές εταιρείες με ευθύνη των αγορα¬ 
στών. 

Η αποστολή πινάκων γίνεται με δαπάνες των πρακτό¬ 
ρων και λαχειοπωλών. 

Απαγορεύεται η επιστροφή διατεθέντων γραμματίων, 
εκτός από την περίπτωση ματαίωσης κλήρωσης ή εφόσον 
η ΕΔΚΛ με απόφασή της, επιτρέψει την επιστροφή γραμ¬ 
ματίων, επειδή η διάθεσή τους από τους πράκτορες και 
λαχειοπώλες, ματαιώθηκε για λόγους ανωτέρας βίας. 

Η αναγραφή ονόματος σε γραμμάτιο σαν ένδειξη ιδιο¬ 
κτησίας ή συνιδιοκτησίας δεν δεσμεύει τη ΔΚΛ. 

Η ΔΚΛ διατηρεί το δικαίωμα της δημοσίευσης φωτογρα¬ 
φιών και λοιπών στοιχείων των τυχερών καθώς και της τη¬ 
λεοπτικής παρουσίασής των. 

Η ΔΚΛ υποβάλλει για κάθε κλήρωση και πριν τη διεξα- 

γωγη της στην ΕΔΚΛ, πρωτόκολλο αδιαθέτων γραμματίων 
της κλήρωσης, στο οποίο αναγράφονται αναλυτικά τα 
στοιχεία των αδιαθέτων γραμματίων δεόντως υπογεγραμ¬ 
μένο. 

Το πρωτόκολλο αυτό θεωρείται από τον Πρόεδρο της 
ΕΔΚΛ και καταχωρείται στο βιβλίο πρακτικών των συνε¬ 
δριάσεων της Επιτροπής. 

Από τα γραμμάτια του πρωτοκόλλου αδιαθέτων και συ¬ 
γκεκριμένα από αυτά που ανήκουν σε σειρές που έχουν 
τεθεί σε κυκλοφορία αφαιρούνται τα γραμμάτια που έχουν 
κερδίσει κατά την κλήρωση και αφού καταγραφούν, παρα- 
δίδονται για έλεγχο, τα δε υπόλοιπα καταστρέφονται από 
επιτροπή που συγκροτείται με απόφαση του Προϊσταμέ¬ 
νου της ΔΚΛ. 

Με απόφασή της η ΕΔΚΛ, μπορεί να αλλάζει και να κα¬ 
θορίζει τον τρόπο διεξαγωγής της κλήρωσης καθώς επί¬ 
σης να μεταβάλει τα χρησιμοποιούμενα υλικά της κλήρω¬ 
σης δηλαδή κληρωτίδες, σφαιρίδια κ.λπ. 

θέματα που προκύπτουν κατά τη διεξαγωγή της κλήρω¬ 
σης και δεν προβλέπονται από την παρούσα απόφαση, 
επιλύονται με αποφάσεις της ΕΔΚΛ. 

Κάθε προγενέστερη απόφαση, σχετική με τον τρόπο 
λειτουργίας του Λαϊκού Λαχείου, καταργείται. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 28 Νοεμβρίου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. Φ21/782 (2) 

Διενέργεια κατασταλτικού ελέγχου στις έδρες των 16 Πε¬ 
ριφερειακών Υποκαταστημάτων του Ι.Κ.Α. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις των άρθρων 17 και 18 του Ν.Δ/τος 
1265/1972 σε συνδυασμό με τις διατάξεις του άρθρου 33 
παρ. 2 του Π.Δ/τος 774/80 «Περί κωδικοποιήσεως σε 
ενιαίο κείμενο των περί Ελεγκτικού Συνεδρίου ισχυουσών 
κ.λπ.» (ΦΕΚ 189 Α'). 

β) Τις διατάξεις του Ν.Δ/τος 496/1974 «Περί Λογιστι¬ 
κού των ΝΠΔΔ» (ΦΕΚ 204 Α') σε συνδυασμό με τις διατά¬ 
ξεις του Π.Δ/τος 715/79 (ΦΕΚ 212 Α'). 

γ) Τις διατάξεις του άρθρου 12 του Α.Ν. 1846/1951. 

δ) Τις διατάξεις του άρθρου 27 του Ν. 2081/92 (ΦΕΚ 
154 Α'). 

ε) Τη σύμφωνη προς τούτο γνώμη του Ελεγκτικού Συνε¬ 
δρίου όπως διατυπώνεται στα πρακτικά της 2ας Συνεδριά- 
σεως της 21ης Φεβρουάριου 1994 του Β' Κλιμακίου του 
Ελεγκτικού Συνεδρίου και το σχετικό με αυτά έγγραφο της 
11ης Δ/νσεως - Τμήμα Α' του Ελεγκτικού Συνεδρίου με 
αριθμ. πρωτ. 16309/29 Ιουλίου 1994. 

στ) Την αριθμ. 270/33/6.10.94 απόφαση του Δ.Σ. του 
Ι.Κ.Α. με την οποία ενεκρίθη δαπάνη 20.000.000 δρχ. για 
την αποζημίωση των υπαλλήλων του Ελεγκτικού Συνε¬ 
δρίου, προκειμένου να προβούν στη διενέργεια επιτόπιου 
ελέγχου στα 16 Περ/κά Υποκαταστήματα Ι.Κ.Α. πλην Ν. 
Αττικής και Πειραιά για τις χρήσεις 1980-1991, η δε διάρ¬ 
κεια του ελέγχου θα διαρκέσει (1) ένα περίπου έτος. 

ζ) Την αριθμ. 2024/26.10.93 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοιν. 


Ασφαλίσεων «Ανάθεση αρμοδιοτήτων στον Υφυπουργό 
Υγείας, Πρόνοιας και Κοιν. Ασφαλίσεων Φοίβο Ιωαννίδη» 
(ΦΕΚ 833/26.10.93), αποφασίζουμε: 

1. Εγκρίνουμε την κατ’ εξαίρεση, διενέργεια κατασταλ¬ 
τικού ελέγχου από το Ελεγκτικό Συνέδριο κατά τα προ- 
βλεπόμενα από τις σχετικές διατάξεις, στις έδρες των 16 
Περιφερειακών Υποκαταστημάτων του Ι.Κ.Α. (1. Βόλου, 

2. Ηρακλείου, 3. Θεσσαλονίκης, 4. Ιωαννίνων, 5. Καβάλας, 
6. Καλαμάτας, 7. Κοζάνης, 8. Κομοτηνής, 9. Λαμίας, 10. Λα- 
ρίσης, 11. Μυτιλήνης, 12. Πάτρας, 13. Ρόδου, 14. Τρίπολης, 
15. Χαλκίδας και 16. Χανιών) για τις οικονομικές διαχειρίσεις 
των ετών 1980 έως και 1991, επειδή συντρέχουν ειδικοί λό¬ 
γοι που καθιστούν πολύ δυσχερή, αν όχι αδύνατη, τη μετα¬ 
φορά των σχετικών λογαριασμών με τα ογκώδη παραστατικά 
τους, στα γραφεία του Ελεγκτικού Συνεδρίου. 

2. Από την απόφαση αυτή προκαλείται δαπάνη δρχ. 
20.000.000 η οποία θα βαρύνει τον Προϋπολογισμό του 
Ι.Κ.Α. και θα καλυφθεί από τα έσοδα αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1994 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ ΔΙΚΑΙΟΣΥΝΗΣ 

Φ. ΙΩΑΝΝΙΔΗΣ Γ. ΚΟΥΒΕΛΑΚΗΣ 

- 4 - 

Αριθ. Φ36/1267 (3) 

Συμπληρωματική αύξηση των συντάξεων του ΤΑΕ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις» 
(Α' 165), καθώς και την παρ. 2 του άρθρου 33 του Ν. 
1902/90 «Ρύθμιση συνταξιοδοτικών και άλλων συναφών 
θεμάτων» (Α' 138). 

2. Τις διατάξεις του άρθρου 30 παρ. 2 του Ν. 1027/80 
(Α' 49) όπως ισχύουν μετά την αντικατάστασή τους με το 
άρθρο 7 του Ν. 1275/82 (Α' 100) και μετά την προσθήκη 
του άρθρου 43 του Ν. 1469/84 (Α' 111), που αναφέρονται 
στην αναδρομικότητα των διοικητικών πράξεων αυξήσεων 
των συντάξεων. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (Α' 137), το Π.Δ. 437/85 «Καθορι¬ 
σμός και ανακατανομή των Υπουργείων» (Α' 157), το Π.Δ. 
455/93 «Διορισμός Υπουργών, Αναπληρωτών Υπουργών 
και Υφυπουργών» (Α' 189) και την αριθ. 2024/26.10.93 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοινών. Ασφαλίσεων «Ανάθεση αρ¬ 
μοδιοτήτων στον Υφυπουργό Υγείας, Πρόνοιας και Κοι¬ 
νών. Ασφαλίσεων» (Β' 833). 

4. Το Π.Δ. 213/92 «Οργανισμός της Γενικής Γραμμα¬ 
τείας Κοινωνικών Ασφαλίσεων του Υπουργείου Υγείας, 
Πρόνοιας και Κοινών. Ασφαλίσεων» (Α' 102). 

5. Την αρ. 653 απόφαση του Δ.Σ. του ΤΑΕ, που λή- 
φθηκε στην από 31.10.94 συνεδρίασή του. 

6. Την 1991 Ζ5.5.94 απόφαση της Επιτροπής Τιμών και 
Εισοδημάτων. 

7. Το 173/8.11.94 υπηρεσιακό σημείωμα της Δ/νσης 
Αναλογιστικών Μελετών της Γ εν. Γ ραμμ. Κοιν. Ασφαλί¬ 
σεων και την από 5.10.94 οικονομική έκθεσή της. 

8. Τις διατάξεις του άρθρου 27 του Ν. 2081 /92 (Α' 154), 

βάσει των οποίων γίνεται γνωστό ότι από την απόφαση 
αυτή, δεν προκαλείται δαπάνη σε βάρος του Κρατικού 
Προϋπολογισμού αλλά σε βάρος του Προϋπολογισμού του 
ΤΑΕ ύψους 700 εκατ. δρχ. για το τρέχον έτος. 

Η δαπάνη αυτή θα καλυφθεί από τις πιστώσεις των ΚΑ 
0611,0615,0618,0636,0637,0639 και 0529 του προϋ¬ 
πολογισμού 1994 του Κλάδου Σύνταξης του ΤΑΕ συνολι¬ 
κού ύψους 34.745.000.000 δρχ., αποφασίζουμε: 

1. Αυξάνονται συμπληρωματικά από 1.2.94 οι συντάξεις 
που καταβάλλει το ΤΑΕ κατά ποσοστό 2% και ανακαθορί- 
ζεται η νέα κλίμακα των συντάξεων, με μικρή στρογγυλο¬ 
ποίηση σε εκατοντάδα δραχμών, λόγω αναπηρίας ή γήρα¬ 
τος για 35ετή συντάξιμο χρόνο ασφάλισης, που διανύθηκε 
εξ ολοκλήρου σε μία από τις ασφαλιστικές κατηγορίες, ως 
ακολούθως: 


α) Α ασφαλιστική κατηγορία δρχ. 62.000 

β) Β 

» 

» 83.800 

γ) Γ 

» 

» 104.800 

δ) Δ 

» 

» 125.600 

ε) Ε 

» 

» 146.200 

στ) ΣΤ 

» 

» 165.900 

ζ)Ζ 

» 

» 185.700 


Το ποσοστό αυτό της αύξησης των συντάξεων υπολογί¬ 
ζεται επί των κατά την 31.1.94 υφισταμένων ποσών συ¬ 
ντάξεων. 

2. Για το τμήμα σύνταξης άνω του ακαθάριστου ποσού 
των διακοσίων είκοσι χιλιάδων (220.000) δρχ. δεν θα χο¬ 
ρηγηθεί αύξηση. 

3. Από 1.2. 1994 ανακαθορίζονται τα κατώτερα όρια: 
α) λόγω γήρατος ή αναπηρίας με όλα τα επιδόματα, μη 

συμπεριλαμβανομένης και της προσαύξησης για απόλυτη 
αναπηρία σε 78.400 δρχ. το μήνα και 
β) λόγω θανάτου σε 70.700 δρχ. το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΙ 
-♦- 

Αριθ. 1532.369/12/94 ( 4 ) 

Συγκρότηση Διοικητικής Επιτροπής Ναυτικών Επιτάξεων 
και Ναυλώσεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τα άρθρα 197, 198, 199 και 200 του Κώδικα Στρατι¬ 
ωτικών, Ναυτικών και Αεροπορικών εισφορών και Ναυλώ¬ 
σεων (Ν. 4442/1929). 

β. Το άρθρο 13 του Ν. 1320/83 «Πρόσληψη στο Δημό¬ 
σιο Τομέα και άλλες διατάξεις» (ΦΕΚ 6Α783). 

γ. Το άρθρο 9 του Ν. 1649/85 «Τροποποίηση διατάξεων 
του Κώδικα Δικηγόρων και άλλες διατάξεις» (ΦΕΚ 149Α7 
86 ). 

δ. Το άρθρο 40 του Π.Δ. 259/88 «Περί Οργανισμού του 
Υπουργείου Εμπορικής Ναυτιλίας» (ΦΕΚ 117Α788). 

ε. Το άρθρο 4 του Ν. 2026/92 «Ρύθμιση θεμάτων Οργά¬ 
νωσης και Προσωπικού της Δημόσιας Διοίκησης και άλλες 
διατάξεις» (ΦΕΚ 43Α723.3.92). 

στ. Την 4221.10/7/92 κοινή απόφαση των Υπουργείων 
Προεδρίας της Κυβέρνησης και Εμπορικής Ναυτιλίας 
«Περί Περιορισμού Συλλογικών Οργάνων του Υπουργείου 
Εμπορικής Ναυτιλίας» (ΦΕΚ 575Β723.9.92). 


ζ. Το 2817/4.11.94 έγγραφο του Πρωτοδικείου Πει¬ 
ραιά. 

η. Το 2066976/9051/0004/25.10.94 έγγραφο του 
Υπουργείου Οικονομικών Γενικό Λογ. Κράτους. 

θ. Τα 181149/10-94,181038/10-94 σήματα του ΥΕΝ/ 
ΚΠ-ΔΜ/ΔΠΛΣ α'. 

ι. Το 241339/10-94 σήμα ΥΕΝ/ΔΕΕΠ. 
ια. Το 091353/11-94 σήμα του ΓΕΝ/Δνση Δ2-1. 
ιβ. Το αριθ. 4155/3.11.94 έγγραφο του Ν.Ε.Ε. 
ιγ. Το 16830/9.11.94 έγγραφο του ΕΒΕΠ και αποφασί¬ 
ζουμε: 

1. Συγκροτούμε τη Διοικητική Επιτροπή Ναυτικών Επι¬ 
τάξεων και Ναυλώσεων από τους εξής: 

(α) Τον Πρωτόδικη Πειραιά Σκευοφύλακα Χρήστο ως 
Πρόεδρο και αναπληρώτριά του την Πρωτόδικη Πειραιά 
Ευδαίμονος-Μεξά Μαρία. 

(β) Τον εκάστοτε Προϊστάμενο της Διευθύνσεως Ελέγ¬ 
χου Εμπορικών Πλοίων/ΥΕΝ και αναπληρωτή του τον εκά¬ 
στοτε Τμηματάρχη του Τμήματος Επιθεώρησης Πλοίων. 

(γ) Τον με βαθμό Α του κλάδου ΠΕ Δημοσιονομικών 
υπάλληλο του Υπουργείου Οικονομικών του Γ ενικού Λογι¬ 
στηρίου του Κράτους Γραμματικό Δημήτριο και αναπλη¬ 
ρωτή του τον ομοιόβαθμο του υπάλληλο Διακόπουλο Ανα¬ 
στάσιο. 

(δ) Τον εκάστοτε Προϊστάμενο της Διεύθυνσης θαλασ¬ 
σίων Κρατικών Μεταφορών/ΥΕΝ και αναπληρωτή του τον 
εκάστοτε αρχαιότερο Αξιωματικό ΑΣ που υπηρετεί σ’ 
αυτή. 

(ε) Τον Πλωτάρχη (Τ) Λ.Σ. Ιορδανίδη Α. και αναπληρωτή 
του τον Πλωτάρχη (Τ) Λ.Σ. Παπαδόπουλο Π. 

(στ) Τους εκπροσώπους του Ναυτικού Επιμελητηρίου 
της Ελλάδος 

(ι) Σφηνια Π. και αναπληρωτή του τον Νομικό Δ. 
για την επιβατηγό ναυτιλία. 

(ιι) Αλεξανδράτο Σ. και αναπληρωτή του τον 
Τσάκο Δ. για την φορτηγό ναυτιλία. 

2. Εισηγητή της επιτροπής ορίζουμε τον Προϊστάμενο 
του Τμήματος Επιτάξεων και ναυλώσεων της ΔΘΚΜΛΈΝ 
με αναπληρωτή του τον μετά αυτόν Αξιωματικό Λ.Σ. του 
ίδιου τμήματος και Γραμματέα τον Ανθ/ρχο ΑΣ Καραγε- 
ωργόπουλο I., με αναπληρωτή του το Σημ/ροΛ.Σ. Αναστα- 
σάκο Α. 

Βοηθό του Γ ραμματέα ορίζουμε τον Επικ/στή Λ.Σ. Με- 
νουδάκη θ. 

3. Οσάκις πρόκειται για εκτιμήσεις που έχουν σχέση με 
την επίταξη ναυπηγείων, δεξαμενών, εργοστασίων κ.λπ. 
οι αναφερόμενοι στην παράγραφο 1 (β) και 1 (στ) αντικαθί¬ 
στανται από: 

(α) Τον Πλοίαρχο (Μ) Υ. Δρόσο Π.Ν. του ΝΚ ΣΚΑΡΑΜΑ- 
ΓΚΑ, με αναπληρωτή του τον Πλοίαρχο (Μ) Γ. Ταρταράκη 
Π.Ν. του ΓΕΝ/ΔΕΕ. 

(β) Τους εκπροσώπους του ΕΒΕ Πειραιά Οικονόμου Ιω¬ 
άννη και Γιαννίδη Σταύρο, με αναπληρωτές τους Κάλλιο 
Απόστολο και Μιαούλη Νικόλαο. 

4. Επίτροπο του Κράτους ορίζουμε τον εκάστοτε Νο¬ 
μικό Σύμβουλο του Υπουργείου Εμπορικής Ναυτιλίας με 
αναπληρωτή του τον εκάστοτε Νομικό Σύμβουλο του 
Υπουργείου Εθνικής Άμυνας. 

5. Η Επιτροπή συνεδριάζει όταν είναι παρόντα όλα τα 
μέλη της και αποφαίνεται σύμφωνα με τις διατάξεις του Ν. 
4442/1929 όπως συμπληρώθηκε και τροποποιήθηκε με¬ 
ταγενέστερα: 

(α) Γ ια την πληρωμή ναύλου. 

(β) Γ ια την παροχή αποζημίωσης για την ναυτική επί¬ 
ταξη. 

(γ) Για τις ζημιές των πλοίων, πλοιαρίων και γενικά ναυ¬ 
πηγημάτων που προήλθαν από ασυνήθη χρήση. 

(δ) Για την παροχή προκαταβολών στις επιτάξεις και 
ναυλώσεις. Επίσης η Επιτροπή γνωμοδοτεί για κάθε θέμα 
επίταξης, ή ναύλωσης που παραπέμπεται σ’ αυτήν από 
τον Υπουργό καθώς και για κάθε απαίτηση για ζημιές από 
ασυνήθη χρήση που προήλθαν από την ναυτική επίταξη ή 
ναύλωση. 

6. Η ισχύς της παρούσας αρχίζει την 1η Δεκεμβρίου 
1994 και λήγει την 30η Νοεμβρίου 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 8025/13/19 (5 ) 

Ίδρυμα Εξοχές Ελληνικής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 29Α του Ν. 1588/1985 
«Κυβέρνηση και Κυβερνητικά όργανα» (Α' 137), το οποίο 
προστέθηκε με το άρθρο 27 του Ν. 2018/1992 (Α' 154). 

2. Τις διατάξεις της παρ. 5 του άρθρου 5 του Ν. 
2018/92 «Ρύθμιση θεμάτων Αστυνομικού Προσωπικού 
του Υπουργείου Δημόσιας Τάξης και άλλες διατάξεις» 
(ΦΕΚΑ-33). 

3. Το γεγονός ότι, από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Συγκρότηση Διοικητικού Συμβουλίου 

1. Το Διοικητικό Συμβούλιο του Ιδρύματος Εξοχές Ελλη¬ 
νικής Αστυνομίας συγκροτείται από τους: 

α. Δ/ντή Δ/νσης Αστυν. Προσωπικού /ΥΔΤ 
β. Δ/ντή Δ/νσης Μελετών/ΥΔΤ 
γ. Δ/ντή Δ/νσης Τεχνικών/ΥΔΤ 
δ. Δ/ντή Κεντρικού Ιατρείου Αθηνών 
ε. Δ/ντή Δ/νσης Πολ. Προσωπικού/ΥΔΤ 

2. Κωλυομένων των προαναφερομένων Διευθυντών 
αντικαθίστανται από τους νόμιμους αναπληρωτάς των. 

3. Ο κατά βαθμόν Ανώτερος ή Αρχαιότερος εκτελεί κα¬ 
θήκοντα Προέδρου. 

Άρθρο 2 

Εισηγητής - Γραμματέας Διοικητικού Συμβουλίου 

1. Τα θέματα προς συζήτηση στο Διοικητικό Συμβούλιο 
εισηγείται ο Διευθυντής του Ιδρύματος, ο οποίος κωλυό¬ 
μενος αντικαθίσταται από τον Υποδ/ντή. 

2. Καθήκοντα Γραμματέα του Διοικητικού Συμβουλίου 
εκτελεί ο Γραμματέας του Ιδρύματος και σε περίπτωση 
αναπληρώνεται από άλλον Υπάλληλο του Ιδρύματος με 
εντολή του Προέδρου του Διοικητικού Συμβουλίου. 

Άρθρο 3 

Αρμοδιότητα Διοικ. Συμβουλίου 

Το Διοικητικό Συμβούλιο διαχειρίζεται ενιαία τους πό¬ 
ρους των Παιδικών Εξοχών σύμφωνα με τις διατάξεις, που 
ισχύουν για τις επιχορηγήσεις και εγκρίνει την χορήγηση 
εφ άΓ, αξ οικονομικής ενίσχυσης στους μετόχους του Ειδι¬ 


κού Λογαριασμού σύμφωνα με τις διατάξεις του άρθρου 
31 του Ν. 2168/93. 

Άρθρο 4 

Καταργητικές διατάξεις - Έναρξη ισχύος 

1. Από την έναρξη ισχύος της παρούσης απόφασης κα- 
ταργείται η υπ’ αρ. 8025/13/18 από 6.4.92 ομοία μας. 

2. Η παρούσα απόφαση αρχίζει να ισχύει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1994 

Ο ΥΠΟΥΡΓΟΣ 

ΣΤ.-ΑΓΓ. ΠΑΠΑΘΕΜΕΛΗΣ 

-♦- 

Αριθ. 99685 ^ 

Τροποποίηση αποφάσεως περί καθορισμού πάγιας μη¬ 
νιαίας επιχορήγησης, καθαρισμού περιφερειακών μο¬ 
νάδων της Υπηρεσίας Πολιτικής Αεροπορίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το ΝΔ 714/70 περί ιδρύσεως Δ/νσεως Εναερίων Με¬ 
ταφορών παρά τω Υπουργεία) Συγκοινωνιών και Οργανώ- 
σεως της ΥΠΑ, όπως τροποποιήθηκε με το Ν. 1340/83. 

2. Το ΠΔ 56/89 περί Οργανισμού της ΥΠΑ. 

3. Το ΝΔ 321/89 περί Κώδικος Δημοσίου Λογιστικού 
και την απόφαση 194902/22.11.69 Υπ. Οικονομικών 
(ΦΕΚ Β/777/69). 

4. Τις διατάξεις της παραγρ. 8 του άρθρου 2 του Ν. 
2314/53 περί τροποποιήσεως των περί καθαρισμού των 
Δημοσίων καταστημάτων διατάξεων. 

5. Τις διατάξεις του άρθρου 1 παραγρ. 2 του ΝΔ 78/73 
(ΦΕΚ 156/Α/26.7.73). 

6. Την απόφαση Δ11/Ε/14308/6142/1.4.94 περί κα¬ 
θορισμού πάγιας μηνιαίας επιχορήγησης περιφερειακών 
μονάδων της ΥΠΑ στην οποία· αναφέρεται πάγια μηνιαία 
επιχορήγηση για τον Κρατικό Αερ/να Νέας Αγχιάλου το 
ποσό των (150.000) δρχ. για το χρονικό διάστημα από 

1.4.94 μέχρι 31.7.94. 

7. Την αριθ. 315/29.7.94 πράξη Υπουργικού Συμβου¬ 
λίου με την οποία παρατείνεται το έργο του καθαρισμού 
των Αερ/νων μέχρι 31.12.94. 

8. Την κατόπιν της ανωτέρω Πράξης Υπουργ. Συμβου¬ 
λίου, εκδοθείσα απόφαση Υπουργών Οικονομικών και 
Μεταφορών και Επικοινωνιών Δ11/Ε/38768/16558/ 

12.9.94 περί καθαρισμού πάγιας μηνιαίας επιχορήγησης 
καθαρισμού περιφερειακών μονάδων της ΥΠΑ στην οποία 
εκ παραδρομής αναφέρθη ως μηνιαία επιχορήγηση του 
(ΚΑΝΑ) το ποσό των (70.000) δρχ. 

9. Την μετά τα ανωτέρω ανάγκη τροποποιήσεως της 
σχετικής απόφασης καθότι ο ΚΑΝΑ απαιτεί πλήρη απα¬ 
σχόληση προσωπικού καθαριότητας λόγω του ότι αφ’ ενός 
το κτίριο του Αερ/θμού έχει επεκταθεί και αφ’ ετέρου δέ¬ 
χεται αυξημένη επιβατική κίνηση (πτήσεις εξωτερικού), 
αποφασίζουμε: 

1. Τροποποιούμε την με αρ. Δ11/Ε/38768/16558/ 

12.9.94 απόφαση Υπουργών Οικονομικών και Μεταφο¬ 
ρών και Επικ/νιών ως προς το ποσό της πάγιας μηνιαίας 

επιχορήγησης του Κρατικού Αερ/να Νέας Αγχιάλου 
(ΚΑΝΑ), το οποίο ορίζεται στις εκατόν πενήντα χιλιάδες 
(150.000) δρχ. 

2. Το συνολικό ύψος της πάγιας μηνιαίας επιχορήγησης 
του Κρατικού Αερ/να Ν. Αγχιάλου για το χρονικό διάστημα 
από 1.8.94 μέχρι 31.10.94 διαμορφώνεται στο ποσό των 
τετρακοσίων πενήντα χιλιάδων (450.000) δρχ. σε βάρος 
των πιστώσεων του Ειδικού Φορέα 39/120 και ΚΑΕ 1355 
οικονομικού έτους 1994. 

3. Κατά τα λοιπά ισχύει η απόφαση Δ11/Ε/38768/ 
16558/12.9.94 ως έχει. 

4. Κάλυψη δαπάνης 

Από τις διατάξεις αυτηζ της απόφασης προκαλείται δα¬ 
πάνη σε βάρος του Κρατικού Προϋπολογισμού ύψους δια- 
κοσίων ενενήντα επτά (297.000) δρχ. για το οικονομικό 
έτος 1994. 

Για την ανωτέρω δαπάνη έχει εγγράφει πίστωση στον 
Κρατικό Προϋπολογισμό στον Ειδικό Φορέα 39/120 ΚΑΕ 
1355. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΏΝ 

ΑΛ. ΠΑΠΑΔΟΠΟΥΛΟΣ Αθ. ΤΣΟΥΡΑΣ 

-♦- 

Αριθ. 25443-26755 (7 ) 

Ψήφιση Ο.Ε.Υ. Κοινότητας Γιαννιτσοχωρίου 
Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

Του άρθρ. 12 του Ν. 1188/81 και τις όμοιες του άρθρ 
26 Ν. 1832/89. 

2. Τις διατάξεις του Ν. 2190/94. 

3. Την αριθ. 12/1994 απόφαση του Κοιν. Συμβουλίου 
Γιαννιτσοχωρίου περί ψηφίσεως Οργανισμού Εσωτερικής 
Υπηρεσίας της Κοινότητας. 

4. Την σύμφωνη γνωμοδότηση του Υπηρεσιακού Συμ¬ 
βουλίου ΟΤΑΝ. Ηλείας του άρθρ. 37 του Ν. 2190/94 που 
διατυπώθηκε στο αρ. 1/1994 πρακτικό αυτού. 

5. Ολα τα στοιχεία του φακέλλου καθώς και τις ανάγκες 
σε προσωπικό της παραπάνω Κοινότητος, αποφασί¬ 
ζουμε: 

Εγκρίνουμε την υπ' αρ. 12/1994 απόφαση του Κοινοτι¬ 
κού Συμβουλίου Γιαννιτσοχωρίου περί ψηφίσεως νέου 
ΟΕΥ της Κοινότητος όπως αναλυτικά ορίζεται στην από¬ 
φαση αυτή ώστε η διάρθρωση των θέσεων των υπηρεσιών 
αυτής να έχει ως εξής: 


ΟΡΓΑΝΙΣΜΟΣ 

Εσωτερικής Υπηρεσίας (ΟΕΥ) Κοινότητας Γιαννιτσοχω- 
ρίου Νομού Ηλείας 

Άρθρο 1 

^ οργανική σύνθεση και διαβάθμιση των θέσεων τακτι¬ 
κού προσωπικού της Κοινότητας ορίζονται ως εξής: 


ΜΟΝΙΜΟ ΠΡΟΣΩΠΙΚΟ 

Κατηγορία ΔΕ Κλάδος ΔΕ 1 Διοικητικός. Μία (1) θέση 
Γραμματέως της Κοινότητος σε βαθμούς Δ-Α. 

Άρθρο 2 

Δεν διορίζεται κανείς σε θέση που προβλέπεται από τον 
Οργανισμό Εσωτερικής Υπηρεσίας της Κοινότητος, αν 
δεν έχει τα υπό των σχετικών διατάξεων του Ν. 1188/81 
προβλεπόμενα τυπικά και ουσιαστικά προσόντα. 

Άρθρο 3 

Καθήκοντα Περιορισμοί - Αστική Ευθύνη 

Τα των καθηκόντων, των περιορισμών και της αστικής 
ευθύνης των υπαλλήλων της Κοινότητος, διέπονται ανα- 
λόγως από τις εκάστοτε ισχύουσες διατάξεις του Κώδικα 
κατάστασης προσωπικού Ο.Τ.Α. Ν. 1188/81. 

Ειδικότερα τα καθήκοντα των υπαλλήλων της Κοινότη¬ 
τες ορίζονται όπως παρακάτω: 

Α. Ο Γραμματέας της Κοινότητος έχει την διοίκηση 
όλων των υπηρεσιών αυτής, ως προϊστάμενος του προσω¬ 
πικού επιβλέπει την Κοινοτική λετουργία των υπηρεσιών 
και της παρεχομένης από κάθε υπάλληλο υπηρεσίας, ει- 
σηγούμενος στον Πρόεδρο της Κοινότητος, την απονομή 
ηθικών αμοιβών, επαίνων, προαγωγών, πάντοτε στα πλαί¬ 
σια των διατάξεων του Ν. 1188/81 και των συναφών δια¬ 
ταγμάτων και Υπουργικών αποφάσεων ή την επιβολή των 
Νομίμων ποινών στους μη εκτελούντας τα καθήκοντά 
τους. 

Β. Παραλαμβάνει όλη ανεξαιρέτως την αλληλογραφία 
της Κοινότητος, την αποσφραγίζει και την θέτει υπόψη 
του Προέδρου, χαρακτηρίζει τα έγγραφα και τα καταχωρεί 
στο σχετικό πρωτόκολλο αλληλογραφίας για τα περαι¬ 
τέρω. 

Γ. Εισηγείται στον Πρόεδρο της Κοινότητος ζητήματα 
γενικότερης φύσης που είναι επωφελή για την Κοινότητα, 
και τον τόπο κα συντάσει προς τούτο σχετικές εκθέσεις. 

Δ. Εισηγείται στον Πρόεδρο της Κοινότητος την προμή¬ 
θεια των απαραιτήτων ειδών γραφείου, γραφικής ύλης, 
επίπλων σκευών κτλ. 

Ε. Εισηγείται την υπό του Προέδρου έκδοση αποφά¬ 
σεων ή ειδικών εσωτερικών κανονισμών, περί ανάθεσης 
της υπηρεσίας της Κοινότητας, εκτέλεσης και άλλων μη 
προβλεπομένων υπό του παρόντος εργασιών. 

ΣΤ. Τηρεί όλους τους λογαριασμούς, τους φακέλλους 
Αρχείου της Κοινότητας και τους ατομικούς φακέλλους 
των υπαλλήλων της και το Μητρώο αυτών. 

Ζ. Φροντίζει για την σύνταξη βεβαιωτικών καταλόγων 
αφορόντων νομοθετηθέντα έσοδα της Κοινότητας τους 
οποίους προσυπογράφει και επιμελείται της σύνταξης του 
προϋπολογισμού και του απολογισμού αυτής εγκαίρως. 

Η. Υπογράφει όλα τα εντάλματα πληρωμής και τα σχε¬ 
τικά έγγραφα. 

θ. Συντάσει τα πρακτικά του Κοιν. συμβουλίου, εκδίδει 
αντίγραφα αυτών, ως και κάθε άλλου εγγράφου και υπο¬ 
γράφει αυτά υπευθυνόμενος για την ακριβή αντιγραφή 
του περιεχομένου και τα παραδίδει στον Πρόεδρο της 
Κοινότητος για υπογραφή. 

I. Συντάσσει τις προσκλήσεις του Κοιν. Συμβουλίου και 
μετά από την υπογραφή των από τον Πρόεδρο της Κοινό- 
τητος, επιμελείται της επιδόσεως αυτών σε κάθε μέλος 
του Κοιν. Συμβουλίου με αποδεικτικό. 

ΙΑ. Εκτελεί την Στατιστική υπηρεσία και συλλέγει κάθε 
πληροφορία προς εξυπηρέτηση οιασδήποτε υπηρεσίας, 
μονογράφει υπευθύνως τα υπ’ αυτού συντασσόμενα προς 

τούτο σχετικά έγγραφα ή πιστοποιητικά. Τηρεί τα Μητρώα 
Αρρένων και τα Δημοτολόγια της Κοινότητος ως και τους 
σχετικούς φακέλλους στους οποίους τοποθετούνται όλα 
τα σχετικά με τις επερχόμενες σ’ αυτό μεταβολές έγ¬ 
γραφα, καθώς και τα υπό του Νόμου προβλεπόμενα διοι¬ 
κητικά και διαχειριστικά βιβλία. 

ΙΒ. Ενεργεί την μεταφορά και παραλαβή της αλληλο¬ 
γραφίας του Κοινοτικού γραφείου, κοινοποιεί τις προ¬ 
σκλήσεις του Προέδρου, ελλείψει κλητήρος προς τους 
Κοινοτικούς συμβούλους ως και όλα τα έγγραφα κατ’ 
εντολή του προϊσταμένου του, δημοσιεύει δια τοιχοκόλλη¬ 
σης τις αποφάσεις του Κοινοτικού συμβουλίου ή άλλων 
εγγράφων της Κοινότητας, συντάσσει και υπογράφει τα 
οικεία αποδεικτικά επίδοσης ή δημοσίευσης. Τηρεί βιβλίο 
διεκπεραίωσης στο οποίο καταχωρεί τους φακέλλους 
εξερχομένων εγγράφων. 

Άρθρο 4 
Πειθαρχικό δίκαιο 

Ως προς την επιβολήν πειθαρχικών ποινών επί των 
υπαλλήλων της Κοινότητας έχουν εφαρμογή οι διατάξεις 
του Κώδικα κατάστασης προσωπικού Ο.Τ.Α. Ν. 1188/ 


Άρθρο 5 

Άδειες απουσίας Νοσηλείας 

α) Αδειες στους Κοινοτικούς υπαλλήλους χορηγούνται 
κανονικές και αναρωτικές εφαρμοζομένων αναλόγως των 
διατάξεων του Ν. 1188/81 και 1199/81. 

β) Η νοσηλεία στους Κοινοτικούς υπαλλήλους παρέχε¬ 
ται κατά τις διατάξεις του ίδιου ως άνω Νόμου 1188/81 
καθώς και τα των δαπανών κηδειών των αποβιούντων 
υπαλλήλων της Κοινότητος. 

Άρθρο 6 

Λύση υπαλληλικής σχέσης 

Τα της λύσης της υπαλληλικής σχέσης διέπονται υπό 


των ισχυουσών διατάξεων του Κώδικα κατάστασης προ¬ 
σωπικού Ο.Τ.Α. Ν. 1188/81. 

Άρθρον 7 

Οι ήδη υπηρετούντες υπάλληλοι υποχρεούνται να προ¬ 
σκομίσουν, εφόσον δεν έχουν κάνει τούτο, τα πιστοποιη¬ 
τικά εκ των οποίων ν’ αποδεικνύεται: 

α) Η εγγραφή στα Μητρώα Αρρένων ή τα Δημοτολό¬ 
για: 

β) Η Στρατολογική κατάσταση. 

γ) Η Ποινική κατάσταση. 

δ) Τα γραμματικά των προσόντα και να καταθέσουν 
αυτά στην υπηρεσία προσωπικού της Κοινότητας ως και 
κάθε άλλου σχετικού που έχει σχέση με την προσωπική 
κατάσταση αυτών, σε αντίθετη δε περίπτωση, θα υφίστα- 
νται της υπό της κείμενης νομοθεσίας προβλεπόμενες 
κυρώσεις. ’ 

Άρθρο 8 

Οι υπηρετούντες υπάλληλοι της Κοινότητας κατά την 
έναρξη της ισχύος του παρόντος καθίστανται μόνιμοι εφό¬ 
σον έχουν συμπληρώσει διετή έκτακτη και τακτική υπηρε¬ 
σία στην Κοινότητα από της δημοσίευσης της ένταξης των 
κατά τις διατάξεις του Ν. 1188/81 η οποία ενεργείται με 
απόφαση του Κοινοτικού Συμβουλίου, υποκειμένης στην 
έγκριση της Νομαρχίας, εντός διμήνου από της έγκρισής 
του δια της παρούσης ψηφιζομένου Οργανισμού Εσωτερι¬ 
κής Υπηρεσίας. 

Άρθρο 9 
Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Προϋπολογισμού της Κοινότητος 
Γιαννιτσοχωρίου: 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 15 Νοεμβρίου 1994 

Ο Νομάρχης 
Γ. ΜΠΡΕΓΙΑΝΝΗΣ 

